cyanic-selkie/wikianc huggingface dataset:
মিকি ইয়ামানে
আন্তর্জাতিক ফুটবল
২০২১ সালের ২৫শে মার্চ তারিখে, ২৭ বছর, ৩ মাস ও ৩ দিন বয়সে, ডান পায়ে ফুটবল খেলায় পারদর্শী মিকি দক্ষিণ কোরিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৩ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি জাপান ৩–০ গোলের ব্যবধানে জয়লাভ করেছিল। জাপানের হয়ে অভিষেকের বছরে মিকি সর্বমোট ৬ ম্যাচে ১টি গোল করেছেন।
মোহাম্মদ মফজলুর রহমান
মোহাম্মদ মফজলু রহমান (১ এপ্রিল ১৯২০ - ১৪ জুন ১৯৯৪) একজন বাংলাদেশী চিকিৎসক এবং সৈনিক ছিলেন। তিনি চট্টগ্রাম সামরিক হাসপাতালের প্রথম সি.ও হিসেবে দায়িত্ব পালন করেন।  তিনি দ্বিতীয় বিশ্বযুদ্ধে অংশ নেয়া একজন ব্রিটিশ সেনা কর্মকর্তা ছিলেন।
প্রাথমিক ও শিক্ষা জীবন
এম এম রহমান ১৯২০ সালের ১ এপ্রিল কক্সবাজার জেলার চকরিয়া উপজেলার হরবাং গ্রামে জন্মগ্রহণ করেন। ১৯৪০ সালে তিনি কক্সবাজার থেকে বিজ্ঞান এবং মিটফোর্ড মেডিকেল স্কুল থেকে এমবি পাস করেন।
চিকিৎসক
তিনি কলকাতায় একজন সাধারণ চিকিৎসক হিসাবে কাজ করেছিলেন এবং ১৯৪৩ সালের ২৩ শে মে ইন্ডিয়ান আর্মি মেডিকেল কর্পোর (আইএএমসি)-এর রয়্যাল ইমার্জেন্সি কমিশন লেফটেন্যান্ট হিসাবে পদোন্নতি পেয়েছিলেন এবং দেরাদুনের ইন্ডিয়ান মিলিটারি একাডেমিতে প্রেরণ করেছিলেন। একটি সফল প্রশিক্ষণের পরে ১৯৪৩ সালের ১৪ সেপ্টেম্বর তিনি আইএএমসিতে যোগ দেন। তিনি আকিয়াব এবং রাঙ্গুনে পোস্ট করেছিলেন যেখানে দ্বিতীয় বিশ্বযুদ্ধের অভিজ্ঞতা রয়েছে তার।
সৈনিক
এমএম রহমান একজন চিকিৎসক ছিলেন, তিনি দ্বিতীয় বিশ্বযুদ্ধের সময় বার্মা ফ্রন্টে লড়াই করেছিলেন। মেজর হিসাবে তিনিই প্রথম ভারতীয় অফিসার, যিনি পাকিস্তানের স্বাধীনতার আগে চট্টগ্রাম সিএমএইচ-এর সিও হিসাবে নিযুক্ত ছিলেন। পরে তিনি পাকিস্তান সেনাবাহিনীতে দায়িত্ব পালন করেন এবং ১৯৫৭ সালে পাঞ্জাব মেডিকেল কলেজ থেকে এমবিবিএস শেষ করেন।
বঙ্গবন্ধু শেখ মুজিবুর রহমানকে আগরতলায় একটি সভার আয়োজন করতে সাহায্য করার অন্যতম প্রধান ব্যক্তি ছিলেন যা পরবর্তীকালে আগরতলা ষড়যন্ত্র মামলা হিসাবে খ্যাতি লাভ করেছিল । ফলস্বরূপ, তাকে পশ্চিম পাকিস্তানে স্থানান্তর করা হয়। তিনি ১৯৭১ সালে বাংলাদেশের মুক্তিযুদ্ধের সময় গ্রেপ্তার হয়েছিলেন এবং তার সহকর্মীরা তাকে তিনবার বাঁচিয়েছিলেন, কারণ তিনি তাকে একজন সৎ ও স্পষ্টবাদী ব্যক্তি বলে ভালবাসতেন।
পাকিস্তান থেকে ফিরে তিনি ঢাকা মেডিকেল কলেজের সুপারিনটেনডেন্ট হিসাবে নিযুক্ত হন যেখানে তিনি কলেজকে শৃঙ্খলায় ফিরিয়ে দিতে সফল হন। ১৯৭৫ সালের নভেম্বরের সিপাহী বিদ্রোহের সময়, তিনি প্রশাসনিক ব্যক্তি হিসাবে পদে নিযুক্ত হওয়ার পরেও ঢাকা মেডিকেল কলেজ হাসপাতালে ক্ষোভের শিকার ব্যক্তিদের মধ্যে তিনিই প্রথম চিকিৎসক ছিলেন। বিদ্রোহী সৈন্যরা তাকে দায়িত্ব পালন করতে দেখে হুমকি দিয়ে আসছিলো।
কিন্তু তিনি পিছপা না হয়ে তিনি তার দীর্ঘ অব্যাহভাবে কর্নেল ইউনিফর্ম নিয়ে এসে আহত সেনা কর্মীদের সাথে সেখানে নিয়ে আসা অন্যান্য ডাক্তারদের সাথে চিকিৎসা করেছিলেন, যারা তাকে পাশাপাশি বসে কাজ করতে দেখে উত্সাহিত হয়েছিল।
পরে তিনি বাংলাদেশ সেনাবাহিনীতে ডিরেক্টর মেডিকেল সার্ভিসেস (ডিএমএস) পদে নিযুক্ত হন এবং নবগঠিত বাংলাদেশ সেনা মেডিকেল কর্পসকে সফলভাবে পেশাদার ইউনিটে উন্নীত করেন। তিনি দূষিত রোগ হিসাবে পরিচিত একটি দূষিত রোগ আবিষ্কার করে পরিচিতি পান।
অবসর গ্রহণের পরে
অবসর গ্রহণের পরে, তিনি তার নিজের গ্রাম হরবাংয়ে চলে যান এবং দরিদ্রদের সাহায্য করার জন্য তার জীবন উৎসর্গ করেছিলেন। তিনি সেখানে যা কিছু টাকা ছিল তা দিয়ে একটি হাসপাতাল তৈরি করছিলেন, তবে এটি শেষ করতে পারেননি। তিনি মায়োকার্ডিয়াল ইনফ্রাকশন থেকে ১৯৯৪ সালের ১১ জুন মারা যান।
কেন্দ্রীয় বড় মসজিদ (সামসুন)
কেন্দ্রীয় বড় মসজিদ ( Büyük Cami  ) হলো একটি ঐতিহাসিক পাথরের মসজিদ যা ইল্কাদিম, সামসুন, তুরস্কে অবস্থিত। ১৩০০ এর দশকে সেলজুক সাম্রাজ্যের সময় মসজিদটি প্রথম নির্মিত হয়েছিল। মসজিদটিতে মূল কাঠামোটি ১৯৬৯ সালে আগুন পুড়ে যায় এবং  আবার ১৮৮৪ সালে পূর্ণনির্মাণ করা হয়  আজ এটি স্যামসুনের অন্যতম সুন্দর এবং ঐতিহাসিক মসজিদ। কেন্দ্র বড় মসজিদটি স্যামসান ক্লক টাওয়ার এবং স্যামসন সাথানে স্কোয়ারের পাশে অবস্থিত।
ইতিহাস
কেন্দ্রীয় বড় মসজিদ ( Büyük Cami  ) স্যামসুনের প্রাচীনতম টিকে থাকা মসজিদগুলির মধ্যে একটি। মহান মসজিদটি আসলেব ১৪ শতকে সেলজুক সাম্রাজ্যের সামরিক কমান্ডার হিদির বে দ্বারা নির্মিত হয়েছিল। মূল মসজিদটি স্যামসুনের বেশিরভাগ কাঠামোর মতো কাঠের তৈরি করা হয়েছিল কিন্তু ১৮৭৯ সালে স্যামসুনের বড়  আগুনে লেগে ধ্বংস হয়ে গিয়েছিল। পরবর্তী বছরগুলিতে, সাইটটি পরিষ্কার করা হয়েছিল এবং পাথরের তৈরি একটি নতুন মসজিদ নির্মিত হয়েছিল। ১৮৮৪ সালে নতুন মসজিদ জনসাধারণের ব্যবহারের জন্য উন্মুক্ত করা হয়। পাথরের কাঠামোটি ডিজাইন করেছিলেন বাতুমলু হাচি আলী। সুলতান আব্দুল হাজিজের মা এই মসজিদ নির্মাণে অর্থায়ন করেন। নির্মাণে তার সম্পৃক্ততা এবং অর্থায়নের ফলে, মসজিদটি কথোপকথনে ভ্যালিড (মা) মসজিদ নামেও পরিচিত।
স্থাপত্য
মসজিদটি সামসুন সাথনে স্কয়ার সংলগ্ন একটি বৃহৎ জঙ্গলময় সামনে অবস্থিত। মসজিদটি কাটা পাথর দিয়ে তৈরি। মসজিদের কেন্দ্রীয় গম্বুজ ফুল ও জ্যামিতিক নিদর্শন দ্বারা সজ্জিত। কাঠামোটির পশ্চিম দিকের সামনে দুটি বড় মিনার রয়েছে। উভয় মিনারের বারান্দা এবং একটি সাধারণ পাথরের কাজ রয়েছে। মসজিদটিতে বড় বড় খিলানযুক্ত জানালা রয়েছে যা প্রচুর প্রাকৃতিক আলো দেয়। প্রধান প্রার্থনা স্থানে একটি অলঙ্কৃত কেন্দ্রীয় ঝাড়বাতি রয়েছে। স্যামসান ট্রামের বুয়ুক কামি স্টেশন দ্বারা মসজিদটি পরিসেবা করা হয়। সামসুনের আতাতুর্ক বুলেভার্ড থেকে মসজিদটি দেখা যায়।
সিংহঝুলী ইউনিয়ন
সিংহঝুলী ইউনিয়ন বাংলাদেশের খুলনা বিভাগের যশোর জেলার অন্তর্গত চৌগাছা উপজেলার একটি অন্যতম ইউনিয়ন।
মুক্তিযোদ্ধা
একজন মুক্তিযোদ্ধা (Freedom fighter) হল এমন একজন ব্যক্তি যিনি তার দেশের শাসকগোষ্ঠীর বৈষম্যমূলক আচরণ, শোষণ, নিপীড়ন, নির্যাতন ও বর্বর অত্যাচার থেকে মুক্তির লক্ষ্যে যুদ্ধে লিপ্ত হয়ে থাকেন। পাশাপাশি মুক্তিযোদ্ধা বলতে এমন একদল জনগোষ্ঠীকে বোঝানো হয় যারা নিজেদের বা অন্যকারো রাজনৈতিক মুক্তি বা স্বাধীনতা লাভের উদ্দেশ্যে প্রতিরোধ আন্দোলনে সংগ্রামরত রয়েছে। যদিও সাধারণভাবে "মুক্তিযোদ্ধা" বলতে "মুক্তির জন্য লড়াইরত" বোঝায়, তবুও সশস্ত্র প্রতিরোধকারীদের নির্দেশ করতে এই শব্দটি ব্যবহার করা হয়, কিন্তু বিপরীতে শান্তিপূর্ন পন্থায় আন্দোলনকারীর ক্ষেত্র তা ব্যবহারগতভাবে একিভূত করা হয় না।
শব্দটির ব্যবহার
সাধারণভাবে বলা যায়, শারীরিক বল প্রয়োগের মাধ্যমে রাজনৈতিক বা সামাজিক পরিবর্তনের জন্য আন্দোলনরতদের মুক্তিযোদ্ধা হিসেবে উল্লেখ করা হয়। উদাহরণস্বরূপ বাংলাদেশের স্বাধীনতা যুদ্ধে অংশগ্রহণকারীরা এবং দক্ষিণ আফ্রিকার বর্ণবাদ বিরোধী গ্রুপ এম.কে. (Umkhonto we Sizwe)-এর সদস্যদের কথা বলা যায়; এরা উভয়ই তাদের সমর্থকদের নিকট "মুক্তিযোদ্ধা" হিসেবে পরিচিত।
অপরদিকে, শান্তিপূর্ন পন্থায় আন্দোলনরতরা আদর্শগতভাবে "মুক্তিযোদ্ধা" হরেও তাদেরকে বরং রাজনৈতিক কর্মী বা মানবাধিকার কর্মী হিসেবে চিহ্নিত করা হয়। উদাহরণ স্বরূপ, মহত্মা গান্ধীর অহিংস আন্দোলন বা কালোদের অধীকার আদায়ের আন্দোলন।
বিপরীতার্থক ব্যবহার
মুক্তিযোদ্ধারা যে সরকার বা সংগঠনের বিরুদ্ধে লড়াই করেন, সেই দল এবং তাদের সমর্থকদের পক্ষ থেকে মুক্তিযোদ্ধাদেরকে অধিকাংশ ক্ষেত্রেই বিচ্ছান্নতাবাদী, দুষ্কৃতিকারী, আতঙ্কবাদী, নৈরাজ্যবাদী বা সন্ত্রাসবাদী হিসেবে চিহ্নিত করা হয়। এই কারণেই বলা হয়, "একজনের জন্য যে সন্ত্রাসী অন্যের জন্য সে মুক্তিযোদ্ধা"।
বাংলাদেশের মুক্তিযোদ্ধা
১৯৭১ খ্রিষ্টাব্দে যাঁরা অস্ত্র হাতে সরাসরি পাকিস্তানি বাহিনীর সঙ্গে যুদ্ধ করেছেন কেবল মাত্র তাদেরকে মুক্তিযোদ্ধা হিসেবে গণ্য করা হয় তা নয়। সেই সঙ্গে অস্থায়ী মুজিবনগর সরকারের মন্ত্রী, সরকারী কর্মকর্তা ও কর্মচারী, ভারতের শরণার্থী শিবিরগুলোতে ত্রাণ বিতরণসহ যাঁরা বিভিন্ন সেবামূলক কাজে অংশ নিয়েছেন তারা, কলকাতায় স্থাপিত স্বাধীন বাংলা বেতার কেন্দ্রের পরিচালকমণ্ডলী, সাংবাদিক, ভাষ্যকার ও শিল্পী, প্রমুখকেও মুক্তিযোদ্ধা হিসাব তালিকাবদ্ধ করা হয়েছে। বাংলাদেশের স্বাধীনতা যুদ্ধকালে যারা অস্ত্র হাতে মাঠ পর্যায়ে যুদ্ধে অংশ গ্রহণ করেছিলেন তাদের চার ভাগে ভাগ করা হয়ে থাকে। যথা:
(ক) তৎকালীন পাকিস্তান সেনাবাহিনী, নৌবাহিনী, বিমানবাহিনী, ইপিআর, পুলিশ ও আনসার বাহিনীর নিয়মিত সদস্যবৃন্দ। এরা আগে থেকেই অস্ত্র ব্যবহারে এমনকী সম্মুখ সমরাভিযানে প্রশিক্ষিত ছিলেন। ১৯৭১-এ মুক্তিযুদ্ধ শুরু হলে এরা পাকিস্তানের পক্ষ ত্যাগ করে সরাসরি মুক্তিযুদ্ধ শুরু করেছিলেন। এদের অধিকাংশই ছিলেন মুক্তিযুদ্ধের ‘নিয়মিত বাহিনী’র সদস্য ছিলেন।
(খ) দ্বিতীয়ত: সাধারণ মানুষ যাঁরা বাংলাদশে ত্যাগ করে ভারতে গিয়েছিলেন এবং ভারতের প্রশিক্ষণ ক্যাম্পে অস্ত্রচালনা, বিস্ফোরকদ্রব্যের ব্যবহার ও গেরিলাযুদ্ধের কলাকৌশলে প্রশিক্ষণ লাভের পর দেশের অভ্যন্তরে বিভিন্ন এলাকায় পাকিস্তানি বাহিনীর বিরুদ্ধে সেগুলো ব্যবহার করেছিলেন। সংখ্যায় এরাই সর্বার্ধিক। এদের বলা হতো ‘গণবাহিনী’। সামরিক প্রশিক্ষণের পরই এদের হাতে অস্ত্র ও গোলাবারুদ দেয়া হয়েছিল। এদের মধ্যে ছিলেন কৃষক, শ্রমিক, ছাত্র সহ সমাজের নানা স্তরের মানুষ।
(গ) টাঙ্গাইলের বঙ্গবীর আব্দুল কাদের সিদ্দিকীর (বীর উত্তম) নেতৃত্বে প্রতিষ্ঠিত কাদেরিয়া বাহিনীর লোকজন। এদের অধিকাংশই প্রশিক্ষণের জন্য ভারতে যাননি। পাকিস্তান সেনাবাহিনীর ল্যান্স নায়েক কাদের সিদ্দিকীর নেতৃত্বে দেশের ভেতরই প্রশিক্ষণ গ্রহণ করেছেন;
(ঘ) কেবল ছাত্রলীগের একদল নেতা-কর্মী, যাঁরা মুক্তিযুদ্ধের শেষ পর্যায়ে নতুনভাবে ভারতে প্রশিক্ষণ নিয়েছেন, কিন্তু দেশাভ্যন্তরে না-ফিরেই বাংলাদেশ-ভারতের সীমান্ত এলাকায় যুদ্ধ করেছেন। এদের পৃথকভাবে নাম দেওয়া হয়েছিল ‘মুজিব বাহিনী’।
হিন্দু ধর্মীয় কল্যাণ ট্রাস্ট
হিন্দু ধর্মীয় কল্যাণ ট্রাস্ট হ'ল একটি জাতীয় সরকারী ট্রাস্ট যা বাংলাদেশের হিন্দু সম্প্রদায়ের কল্যাণে কাজ করে। এটি বাংলাদেশের ঢাকায় অবস্থিত।
ইতিহাস
হিন্দু ধর্মীয় কল্যাণ ট্রাস্ট ১৯৮৩ সালে প্রতিষ্ঠিত হয়েছিল। এটি ধর্ম বিষয়ক মন্ত্রণালয়ের অধীনে রয়েছে। ২০১৬-২০১৭ অর্থবছরের বাজেট অধিবেশনটিতে অর্থ মন্ত্রণালয়ের আস্থা থেকে ২ বিলিয়ন টাকা বরাদ্দ করা হয়েছিল। যা পুরো ধর্ম মন্ত্রণালয়ের বাজেটের ২% যেইখানে হিন্দুদের সংখ্যা ৮%। একে হিন্দু নেতারা বৈষম্যমূলক বাজেট হিসেবে উল্লেখ করেছে।
গৌরব রায় চৌধুরী
গৌরব রায় চৌধুরী একজন ভারতীয় অভিনেতা যিনি শুভ দৃষ্টি এবং 'তোমায় আমায় মিলে' সহ বেশ কয়েকটি বাংলা টেলিভিশন সিরিয়াল করেছেন। তিনি বর্তমানে জি বাংলার ত্রিনয়নী (টেলিভিশন ধারাবাহিক) ধারাবাহিকে অভিনয় করেছেন।
অভিনয় জীবন
অভিনয় থিয়েটারে শুরু করেছিলেন। গৌরব সর্বদা অভিনয় সম্পর্কে উৎসাহী ছিলেন  । অভিনেতা হওয়ার ইচ্ছে নিয়ে গৌরব ও তার বন্ধু টালিগঞ্জে এসেছিলেন। কিন্তু দুর্ভাগ্যবশত তারা একজন জালিয়াতের প্রতারণার শিকার হন, যিনি নিজেকে টালিউডের একটি বড় ব্যক্তি দাবি করেছিলেন। তরুণ গৌরবের হৃদয় ভেঙে যায়। কিন্তু তিনি হাল ছাড়েন নি । অভিনেতা হিসাবে নিজেকে তৈরি করা শুরু করেন এবং অভিনেতা,কৌশিক সেনএর থিয়েটার দলে অভিনয় দক্ষতা গড়ে তোলার জন্য যোগ দেন। থিয়েটার গ্রুপে থাকার সময়, গৌরব কৌশিকের মা চিত্রার ঘনিষ্ঠ‌ ছিলেন, যিনি একজন অভিজ্ঞ অভিনেত্রী। তিনি তাকে উৎসাহ দিতেন। একজন অভিনেতা হিসাবে সংগ্রাম  করার পর, গৌরব এখন টেলিভিশনে বেশ সফল হয়েছেন । কিন্তু তারপরেও তিনি  নিজেকে  নায়ক মানতে রাজি নন, যদিও তার অনেক ভক্ত অনুরাগী  রয়েছে। বরং নিজেকে একজন অভিনেতা বলতে খুশি তিনি, যিনি  আরও কাজের জন্য ক্ষুধার্ত।বর্তমানে রাজ চক্রবর্তীর চলচ্চিত্র "শেষ থেকে শুরু"র জন্য শুটিং করছেন।তার  প্রথম চলচ্চিত্র অমর প্রেম(২০১৬)। সানন্দা টিভিতে তার প্রথম টিভি সিরিয়াল অল্প প্রেমের গল্প‌। তার পরে তিনি একাধিক টিভি সিরিয়াল করেছেন । স্টার জলসার "ভালোবাসা.কম",  "বিধির বিধান", মহুয়া বাংলাতে "খুশি", জি বাংলাতে "কাছে আয় সই" প্রভৃতি। তার অভিনীত জনপ্রিয় টিভি চরিত্র  ছিল কাছে আয় সই  (২৯ এপ্রিল ২০১৩ - ২২ এপ্রিল ২০১৪) এর রূপ,তোমায় আমায় মিলের(১১ মার্চ, ২০১৩ - ২০ মার্চ, ২০১৬)  নিশীথ ঘোষ, শুভ দৃষ্টির শুভজিত মুখার্জী‌।
মৃগী
মৃগী (Epilepsy) নিউরোলজিক্যাল বা স্নায়ুবিক রোগ যাতে খিঁচুনি হয়। এই রোগের প্রকৃত কারণ জানা না গেলেও মস্তিষ্কে আঘাত,স্ট্রোক, মস্তিষ্কে টিউমার বা সংক্রমণ, জন্মগত ত্রুটি প্রভৃতিকে সম্ভাব্য কারণ হিসেবে চিহ্নিত করা হয়। জিনগত মিউটেশন কিছুকিছু ক্ষেত্রে দায়ী বলে মনে করা হয়। মস্তিষ্কের সেরেব্রাল কর্টেক্সের স্নায়ুকোষসমূহের অতিরিক্ত ও অস্বাভাবিক ক্রিয়ার ফলে খিঁচুনি হয়। বার বার স্নায়বিক কারণে অর্থাৎ হঠাৎ খিচুনি বা অজ্ঞান হয়ে যাবার রোগ। এটি একপ্রকার মস্তিষ্কের রোগ; চিকিৎসা বিজ্ঞানের ভাষায় যাকে বলা হয় "নিউরোলোজিক্যাল ডিজিজ"। মানব মস্তিষ্কের কার্যপ্রণালীতে বিঘ্ন সৃষ্টি হলে এই রোগ দেখা দেয়। ঊনবিংশ শতাব্দীতে গবেষকদের ধারণা ছিল মৃগী রোগ থাকলেই ব্যক্তির বুদ্ধি-বিচার-বিবেচনা বোধের উৎকর্ষ কমে যায়। কিন্তু বর্তমানকালের গবেষকরা মনে করেন, মৃগী রোগে আক্রান্তদের খুব কম অংশে বিচার-বুদ্ধিমত্তার ঘাটতি দেখা যায়।
মানসিক প্রতিক্রিয়া
যেসব মানুষ দীর্ঘদিন যাবৎ মৃগী রোগে ভুগছেন তাদের মানসিকতায় কিছু মৌলিক পরিবর্তন লক্ষ করা যায়। গবেষণায় দেখা গেছে যে, মৃগী রোগীদের ২০ শতাংশের ক্ষেত্রে এ রকমের স্থায়ী কিছু পরিবর্তন দেখা যায়। এই পরিবর্তনগুলো হলোঃ
চিকিৎসা
মৃগী রোগের উপযুক্ত চিকিৎসা রয়েছে।
সকল খিঁচুনির জন্য অনেক সময় প্রথমেই সরাসরি মৃগী রোগের চিকিৎসা করা হয়না – বিশেষ করে যদি একবার খিঁচুনি হয় এবং ইহা মারাত্মক অবস্থায় পতিত না করে – তবে এর জন্য দ্বিতীয় টার্মের অপেক্ষা করতে হয় । অবশ্য সাময়িক খিঁচুনি উপশমের জন্য চিকিৎসকরা সেডিটিভ জাতীয় ঔষধ প্রয়োগ করে তা নিয়ন্ত্রণে আনার চেষ্টা করেন ।
মনে রাখবেন মৃগী রোগে আক্রান্ত রোগী অসুখ হওয়ার সাথে সাথে নিজে কি করে তা বলতে পারেনা – এ সময় তার পাশে যে থাকবেন তিনিই সবচেয়ে বড় সাহায্য কারী এবং উপকারী । জ্ঞান ফেরার পর রোগীর কিছু সময়ের জন্য মানসিক বিভ্রম দেখা দেয় বিধায়, এ সময়টুকু রোগীর পাশেই থাকুন, তাকে আশ্বস্ত করুন। পুরোপুরি স্বাভাবিক অবস্থায় না আসা পর্যন্ত রোগীকে ছেড়ে যাবেন না। প্রকৃতপক্ষে, খিঁচুনী চলাকালে শুধু প্রাথমিক চিকিৎসা এবং সাধারণ জ্ঞানের প্রয়োগ ছাড়া তেমন কিছু করার থাকে না। কাউকে খিঁচুনীতে আক্রান্ত হতে দেখলে-অহেতুক আতংকগ্রস্ত হবেন না। কারণ, অধিকাংশ খিঁচুনীই মৃত্যু ঝুঁকিপূর্ণ নয়।
খিঁচুনী বন্ধ করার জন্য রোগীকে চেপে ধরবেন না। রোগীর মুখে জোর করে আঙুল বা অন্য কিছু ঢোকানোর চেষ্টা করবেন না। রোগীর জিহ্বায় দাঁত দিয়ে কামড় লাগলেও খিঁচুনীরত অবস্থায় তা ছাড়ানোর জন্য জোরাজুরি করা উচিত নয়।
অথবা চাইলে ভাল একজন আকুপাংচার বিশেষজ্ঞ কে দিয়ে ঠিক সে রকম ইলেক্ট্রো স্টিমুলেটিং সুইং করালে মৃগীরোগের বেশ নাটকিয় পরিবর্তন দেখানো সম্ভব । তবে অবশ্যই সেই সাথে অভিজ্ঞ চিকিৎসকের পরামর্শে এন্টি-ইপিলেটিক (AEDs ) ড্রাগস সমূহ দীর্ঘ দিন ব্যবহার করে যেতেই হবে ( কার্বামাজেপিন -অঙ্কার্বাজিপাম, লেভেটাইরাসিটাম, ভ্যালপ্রোয়িক অ্যাসিড, ভ্যালপ্রোয়েট ইত্যাদি ) – যদি ও এর চাইতে আর উন্নত নতুন ঔষধ আবিষ্কৃত হয়েছে কিন্তু তা এফ ডি এ অনুমতি পাওয়ার পর ব্যবহার করতে বলা হয়েছে । যদি রোগের প্রথম থেকেই একটু কষ্ট করে ভাল চিকিৎসকের পরামর্শে ঠিক মত ঔষধ এবং অন্যান্য বিষয় সমূহ মেনে চলেন তা হলে ৯০% ভাল হয়ে যাওয়ার কথা – আরেকটি বিষয় মনে রাখতে হবে এই সব ঔষধের কিছু পার্শ্বপ্রতিক্রিয়া খুবি মারাত্মক – যার কারণে ওষুধ লিভার, কিডনির মারাত্মক ক্ষতি করতে পারে, অথবা স্টিভেন জনসন সিনড্রোম নামক প্রাণঘাতী জটিলতা, রক্তের অণুচক্রিকা কমে যাওয়া ইত্যাদি হতে পারে বিধায় সময় মত আপনার চিকিৎসকের পরামর্শে এর বিকল্প ব্যবস্থা গ্রহণ করার চেষ্টা করবেন ।
এসব ওষুধ চলাকালীন হজমের ওষুধ_ অ্যান্টাসিড, অ্যাসপিরিন, আয়রন, ক্যালসিয়াম একসঙ্গে খাওয়া নিষেধ। রোজ একই সময়ে ওষুধ খেতে হবে। এ সম্পর্কে রোগী ও তার আত্মীয়স্বজন সবারই ধারণা থাকা উচিত। কোনো কোনো নারী মাসিকের সময় এ রোগে ভোগেন। ওষুধ খাওয়ার সময় সন্তান ধারণ করতে হলে অবশ্যই চিকিৎসকের পরামর্শ নিতে হবে। বিশেষ করে ভেলপোরেট জাতীয় ওষুধ খাওয়ার সময় সন্তান ধারণ উচিত নয়। তবে কার্বামাজেপিন ওষুধ গর্ভস্থ বাচ্চার জন্য অপেক্ষাকৃত নিরাপদ। আধুনিক ওষুধে মাতৃদুগ্ধ পান অথবা পড়াশোনায় কোনো অসুবিধা হয় না।
সাপ্লিমেন্টরি এবং কিছু প্রমাণিত ভেষজ, ভিটামিন ই স্নায়ু যোগাযোগের ক্ষেত্রে বিশেষ ভাল কাজ করে স্বীকৃত বিধায় ভিটামিন ই ক্যাপস্যুল খেতে পারেন – তবে মাঝে মধ্যে বিরতি দিতে হবে – মাছের তৈল মৃগী রোগের জন্য ভাল একটি সহায়ক রিসার্চ অনুসারে প্রমাণিত । কেন না ওমেগা-৩ ফ্যাটি এসিড ব্লাডস্ট্রিমের সাহায্যে সরাসরি সেন্ট্রাল নার্ভাস সিস্টেমে ঢোকে পরে – তাই পরোক্ষ ভাবে ভাল কাজ করে বলে অনেক বিজ্ঞানী মনে করেন ।
ঝাল বারমি বা বেকোপা খিঁচুনি প্রতিরোধক হিসাবে ভাল কাজ করে বিধায় মৃগী রোগের খিচুনিতে ভাল সহায়ক হিসাবে প্রমাণিত ( ভেষজ টি ইন্ডিয়ান আয়ুর্বেদিক ঔষধি হিসাবে ঘুম এবং মানসিক প্রশমনের জন্য ব্যবহার করা হয় ) – আফ্রিকান ফেসনফ্লাওার ও ভাল কাজ করে মৃগী রোগে – অনেকেই এই ভেষজ টি ঘুম আনার জন্য সেবন করে থাকেন ডায়াজেপাম ট্যাবলেটের মত ।
কাভা ( Kava ) ইহা হাইতি এবং হওয়াই দ্বিপ পুঞ্জ সমূহে প্রচুর পরিমাণে উৎপাদিত হয় – ইহা খুবি শক্তিশালী সেডিটিভ ও এনেস্থেটিক – ব্রিটেনে এর ব্যবহার নিষেধ – ( ইন্ডিয়ান ও চাইনিজ ভেষজ ঔষধে এর প্রচুর ব্যবহার দেখা যায় )
জার্মান ক্যামোলি ( Chamomile ) চা বিশেষ ফলপ্রদ মৃগী রোগের জন্য, সে জন্য এর ট্যাবলেট বা ক্যাপস্যুল সেবন করতে পারেন ( NCCAM )
এ ছাড়া সদ্য রিসার্চ অনুসারে বর্ণীত গাজার রস মৃগী রোগের জন্য বিশেষ ফল্প্রসু -বিশেষ করে কেন্দ্রীয় স্নায়ুতন্ত্র রিলাক্সেশন করে খিঁচুনি ধমিয়ে রাখে –মৃগী রোগীর উচিত সর্বদা ইয়গা জাতীয়
তথ্যসূত্র
UCL Neuroscience ( UK )- Herbs & Neoro Medicine ( Int School BM Uni -UK and WHO)
গোমধর কোঁয়র
ইয়াণ্ডাবু সন্ধির পর ১৮২৮ সালের শুরুতে বৃটিশ ইস্ট ইন্ডিয়া কোম্পানী অসমের শাসন ভার নিজেদের হাতে আনতে সক্ষম হয়েছিল। প্রারম্ভে বৃটিশ শাসকরা কথা দিয়েছিল যে বর্মাকে অসম থেকে সরিয়ে শাসনভার আহোমদের দেওয়া হবে। কিন্তু এই প্ৰতিশ্রুতি না রাখার জন্য ১৮২৮ সালে গোমধর কোঁয়রের নেতৃত্বে বৃটিশদের বিরুদ্ধে এক বিদ্রোহের আগুন জ্বলে ওঠে। ভারত বুরঞ্জীতে এই বিদ্রোহ হচ্ছে বৃটিশদের বিরুদ্ধে শুরুর দিকের এক স্বাধীনতা সংগ্রাম।
বিদ্রোহীরা যোরহাটে আহোম রীতিমতে গোমধর কোঁয়রকে অসমের স্বর্গদেউ রূপে প্রতিষ্ঠা করেন যদিও বৃটিশরা ১৮২৮ সালের শেষভাগে এই বিদ্রোহ দমন করতে সক্ষম হয়। বিদ্ৰোহের শেষে গোমধর কোঁয়র নাগা পাহাড়ে পালিয়ে যান। কিন্তু বৃটিশরা তাঁকে গ্রেপ্তার করতে সক্ষম হয়। বৃটিশ শাসকরা তাঁকে রাজদ্রোহের অপরাধে ১৪ বছরের জন্য কারাদণ্ড দেয় এবং রংপুরের (বর্তমান বাংলাদেশে) জেলে প্রেরণ করে।  গোমধর কোঁয়রের জীবনের বিষয়ে এই ঘটনার পর সবিশেষ জানা যায় না। বহু বুরঞ্জীবিদের মতে বৃটিশ শাসকরা তাঁকে একই অপরাধের নামে মৃত্যুদণ্ড দিয়েছিল।
আস্তুরিয়াস
আস্তুরিয়াসের পূর্বে কান্তাব্রিয়া, দক্ষিণে কাস্তিয়া ও লেওন, পশ্চিমে গালিথিয়ার লুগো প্রদেশ, এবং উত্তরে বিস্কে উপসাগর।
গ্রাহাম ডাউলিং
গ্রাহাম থর্ন ডাউলিং (Graham Dowling; জন্ম: ৪ মার্চ, ১৯৩৭) ক্রাইস্টচার্চে জন্মগ্রহণকারী নিউজিল্যান্ডীয় সাবেক আন্তর্জাতিক ক্রিকেটার। ১৯৬১ থেকে ১৯৭২ সময়কালে নিউজিল্যান্ড ক্রিকেট দলের অন্যতম সদস্য ছিলেন তিনি। নিউজিল্যান্ড দলের অধিনায়কের দায়িত্বে ছিলেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারির প্রতিনিধিত্ব করেছেন। দলে তিনি মূলতঃ ডানহাতে উদ্বোধনী ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শীতা দেখিয়েছেন গ্রাহাম ডাউলিং।
খেলোয়াড়ী জীবন
১৯৬২-৬৩ মৌসুম থেকে ১৯৭১-৭২ মৌসুম পর্যন্ত ক্যান্টারবারি দলের অধিনায়কের দায়িত্ব পালন করেছেন। ১৯৫৯-৬০ মৌসুমে নর্দার্ন ডিস্ট্রিক্টসের বিপক্ষে ব্রুস বোল্টনের সাথে ২১৪ রানের জুটি গড়েন।
সমগ্র খেলোয়াড়ী জীবনে ৩৯ টেস্টে অংশগ্রহণের সুযোগ পান তিনি। ২৬ ডিসেম্বর, ১৯৬১ তারিখে দক্ষিণ আফ্রিকার বিপক্ষে টেস্ট অভিষেক ঘটে গ্রাহাম ডাউলিংয়ের। ৩১ গড়ে রান তুলতে পেরেছেন তিনি।
অধিনায়কত্ব লাভ
১৯৬৮ থেকে ১৯৭২ সময়কাল পর্যন্ত ধারাবাহিকভাবে ১৯ টেস্টে দলকে নেতৃত্ব দিয়েছেন। ভারত, পাকিস্তান ও ওয়েস্ট ইন্ডিজের বিপক্ষে নিউজিল্যান্ডের প্রথম টেস্ট জয়ে দলকে পরিচালনা করেছেন। ব্যাট হাতে মাঝারীমানের সফলতা পেয়েছেন।
১৯৬৭-৬৮ মৌসুমে ক্রাইস্টচার্চে সফরকারী ভারতের বিপক্ষে তার সুন্দর মুহূর্ত আসে। সুদীর্ঘ নয় ঘণ্টা ক্রিজে অবস্থান করে ২৩৯ রান তুলে ভারতের বিপক্ষে নিউজিল্যান্ডের ইতিহাসের প্রথম জয়ের সন্ধান এনে দেন। এ টেস্টটি অধিনায়ক হিসেবে তার প্রথম অংশগ্রহণ ছিল। এছাড়াও, অধিনায়ক হিসেবে অভিষেক টেস্টে একমাত্র খেলোয়াড় হিসেবে দ্বি-শতক করেছিলেন। পরবর্তীকালে ২০০৫ সালে ওয়েস্ট ইন্ডিজের শিবনারায়ণ চন্দরপল তার এ অর্জনের সাথে সম্পৃক্ত হন। তার এ সংগ্রহটি নিউজিল্যান্ডের তৎকালীন ব্যক্তিগত সর্বোচ্চ রান ছিল। তবে, পরবর্তী দুই টেস্টে নিউজিল্যান্ড দল পরাজিত হয়ে সিরিজে ১-৩ ব্যবধানে পিছিয়ে পড়ে।
অবসর
১৯৮৭ সালে নববর্ষের সম্মাননায় গ্রাহাম ডাউলিংকে ক্রিকেটে অসামান্য অবদানের স্বীকৃতিস্বরূপ অফিসার অব দি অর্ডার অব দ্য ব্রিটিশ এম্পায়ার পদবীতে ভূষিত করা হয়।
লাওৎসি
লাওৎসি (Laozi) ছিলেন খ্রিষ্টপূর্ব ৬ষ্ঠ শতকে প্রাচীন চীনের একজন দার্শনিক। তিনি তার রচিত "তাও তে চিং" (সাধারণত লাওৎসি নামেই পরিচিত) গ্রন্থের জন্যই সর্বাধিক পরিচিত। তাকে তাওবাদ এর প্রর্বতক বলে বিবেচনা করা হয়। ধর্মীয়ভাবে তাওবাদী দর্শনে তাকে একজন ডেইটি বা দেবতা হিসেবে দেখা হয় এবং বলা হয় তিনি তাইসেং লাউজুন বা "তিন পবিত্রাত্মার একজন"।
যদিও চৈনিকরা মনে করেন তিনি খ্রিষ্টপূর্ব ৬ষ্ট শতকে জন্মে ছিলেন, কোন কোন ঐতিহাসিকের মতে তিনি আসলে খ্রিষ্টপূর্ব ৫ম-৪র্থ শতকের মানুষ। আবার আরেক দল মনে করেন লাওৎসি আসলে অনেকগুলো ঐতিহাসিক ব্যক্তির সম্মিলন বা তিনি একজন পৌরাণিক চরিত্র।
চৈনিক সংস্কৃতির একজন কেন্দ্রীয় চরিত্র হিসেবে অভিজাত ও সাধারণ দুই শ্রেণীর মানুষ-ই তাকে নিজেদের একজন বলে মনে করে। ত্যাং রাজপরিবার তাকে নিজেদের পূর্বপুরুষ বলে মনে করত এবং তাকে Táishāng xuānyuán huángdì বা "সর্বপ্রথম ও সর্বোচ্চ রহস্যময় সম্রাট" উপাধীতে ভূষিত করে। ইতিহাসের বিভিন্ন পর্যায়ে লাওৎসির মতাদর্শ কর্তৃত্ববাদ-বিরোধী আন্দোলনে অনুপ্রেরণা যুগিয়েছে।
নিরাপত্তা (হুমকি থেকে)
হুমকি থেকে নিরাপত্তাকে ইংরেজি পরিভাষায় সাধারণত "সিকিউরিটি" (Security) বলা হয়।
আছিয়া বেগম
আছিয়া বেগম (১২ নভেম্বর ১৯৫২ - ৯ মার্চ ২০১৩) পাকিস্তানি চলচ্চিত্র অভিনেত্রী যিনি আছিয়া নামে পরিচিত ছিল। ১৯৭০ থেকে ১৯৮০   সাল সক্রিয় ছিলেন। তিনি ১৯৫২ সালে পাঞ্জাব, ভারতে  জন্মগ্রহণ করেন। তিনি ভারত থেকে পাকিস্তানে চলে এসেছিলেন। ক্যারিয়ার থেকে অবসর নেওয়ার পরে তিনি কানাডায় বসবাস করেছিলেন। সেখানে ২০১৩ সালের ৯ মার্চ ৬০ বছর বয়সে তিনি মারা যান।
পেশা
১৯৭০ সালে তিনি পাকিস্তানি চলচ্চিত্র জগতে আত্মপ্রকাশ করেছিলেন। তিনি ১৭৯ টিরও বেশি পাঞ্জাবি সিনেমাতে অভিনয় করেছিলেন। তিনি বেশ কয়েকটি উর্দু ও পাঞ্জাবি ছবিতে অভিনয় করেছিলেন। পাঞ্জাবি সুপার-হিট ছবি মওলা জট (১৯৭৯) এ 'মাখু'র অভিনব চরিত্রে অভিনয় করার পরে আসিয়া খ্যাতি অর্জন করেছিলেন। এই চলচ্চিত্রের ভূমিকা তাকে সত্যিকারের তারকা বানিয়েছিল কারণ এটি পাকিস্তানি পাঞ্জাবি ভাষার চলচ্চিত্রগুলিতে 'জাট্টি' এবং 'চৌধুরীানী' ধারণাটিকে নতুন সংজ্ঞা দিয়েছিল। চলচ্চিত্র অভিনেত্রী আঞ্জুমান বলেছিলেন যে সেই ছবিতে তার চরিত্রে অভিনয় করার পরে তিনি নিজেকে মডেল করেছেন। আছিয়া পাঞ্জাবের সরগোধা এবং ঝাং অঞ্চল থেকে লোকের উচ্চারণের উপর ভিত্তি করে মওলা জট (১৯৭৯) চলচ্চিত্রের জন্য তাঁর পাঞ্জাবি ভাষায় গ্রহণ করেছিলেন।
পুরস্কার
তিনি ১৯৭৭ সালে কানুন (পাঞ্জাবী চলচ্চিত্র) চলচ্চিত্রের সেরা অভিনেত্রী এবং ১৯৭৯ সালে আগ (উর্দু চলচ্চিত্র) চলচ্চিত্রের সেরা সহায়ক অভিনেত্রীর জন্য দুটি নিগার পুরস্কার জিতেছিলেন।
ব্যক্তিগত জীবন
তিনি করাচির এক ব্যবসায়ীকে বিয়ে করেছিলেন এবং তাদের চার সন্তান ছিল।
মৃত্যু
আশিয়া ১৯৮০ এর দশকের মাঝামাঝি সময়ে তার চলচ্চিত্র জীবনের অবসান ঘটিয়েছিলেন এবং স্বামী এবং চার সন্তানের সাথে কানাডায় বসবাস করেছিলেন। ফিল্ম ইন্ডাস্ট্রিটি ছেড়ে দেওয়ার পরে তিনি আর কখনও যোগ দেওয়ার চেষ্টা করেননি।যদিও তিনি আগা খান হাসপাতালে অসুস্থতার চিকিত্সার জন্য মারা যাওয়ার কয়েক বছর আগে করাচি ফিরে এসেছিলেন। ২০১৩ সালের ৯ই মার্চ, অঘোষিত কারণে মারা গেছেন। তিনি স্বামী ও চার সন্তান রেখে গেছেন।
মিলিবাগ
বহিঃসংযোগ
On the University of Florida / Institute of Food and Agricultural Sciences Featured Creatures website:
কাজিরবাগ ইকো পার্ক
কাজিরবাগ ইকো পার্ক টি ফেনীর কাজিরবাগ এলাকায় সামাজিক বন বিভাগের তত্ত্বাবধানে স্থাপিত একটি সৌন্দর্যমণ্ডিত ইকোপার্ক, এটি স্থাপিত হওয়াতে ফেনীসহ আশেপাশের এলাকার সাধারণ মানুষের জন্য পারিবারিক বিনোদনের সুযোগ সৃষ্টি হয়েছে।
অবস্থান
কাজিরবাগ ইকো পার্ক ফেনী-পরশুরাম সড়কের পাশে অবস্থিত। ফেনী শহর থেকে মাত্র ৫ কিলোমিটার দূরে অবস্থিত। ফেনীর মহিপাল থেকে প্রায় ৭ কিলোমিটার। ঢাকা, চট্টগ্রাম, নোয়াখালী ও কুমিল্লার লোকজন বাসযোগে মহিপাল পৌঁছে সিএনজি, অটোরিকশা অথবা টমটমে যেতে হবে। ফেনী ট্রাংক রোড বা রেলওয়ে স্টেশন থেকেও সিএনজি, অটোরিকশা অথবা টমটমে যাওয়া যায়
বর্ণনা
শহর থেকে মাত্র ৫ কি. মি. দূরে ফেনী সদর উপজেলার কাজিরবাগ এলাকায় বন বিভাগের পাঁচ একর জায়গায় মনোরম পরিবেশে নির্মিত হয়েছে এই সবুজশ্যামল ইকোপার্কটি। ইতোমধ্যে পার্কে স্থান পেয়েছে দর্শনার্থীদের বসার বেঞ্চ, ছায়ার জন্য দেওয়া হয়েছে ছাতা, দেখার জন্য রয়েছে হরিণ, বানর, ময়ূর, খরগোশ, তিতির, টার্কি, বনমোরগ, টিয়া-ঘুঘুসহ বিভিন্ন প্রজাতির পাখি, শিশুদের খেলার জন্য শিশু কর্নার, পুকুরে নৌকাভ্রমণ, স্কুল-কলেজের শিক্ষার্থীদের জন্য বোটানিক্যাল গার্ডেন ইত্যাদি।
পার্কে ঢুকতেই দেখা যায়, নানা ধরনের ফুলের বাগান, হাঁটার জন্য পাকা সড়ক, পথের পাশে ও বাগানের আশেপাশে বসে গল্প করার জন্য ২০টি বেঞ্চ, বিভিন্ন পশু পাখির অবয়বে ডাস্টবিন, পার্কের ভেতরে দর্শনার্থী শিশুদের জন্য শিশু কর্নার করা হয়েছে। সেখানে শিশুদের মেরি গো রাউন্ড (ঘূর্ণায়মান), স্লিপার, ঢেঁকি, দোলনা, ব্যাঙের ছাতাসহ আনন্দ উপভোগের নানা সুযোগ রয়েছে। এ ছাড়া পার্কের ভেতরেই দর্শনার্থীদের খাওয়া ও নাস্তার জন্য রয়েছে একটি রেস্তোরাঁ।
পার্কের শেষ প্রান্তে পশু পাখির জন্য চিড়িয়াখানার আদলে আলাদা আলাদা কর্ণার করা হয়েছে। সেগুলোর একটিতে ৬টি বানর লাফালাফি করছে, আর একটিতে ৬টি ভারতীয় ময়ূর, পাশেরটাতে ৮টি খরগোশ ছোটাছুটি করছে, একটি বড় খাঁচায় রয়েছে তিতির, টার্কি ও বনমোরগ। একটু দূরে আছে হরিণের একটি বড় বেষ্টনী। সেখানে ৪টি হরিণ রয়েছে, পাশেই বিচরণ করছে সাদা রাজহাঁস।
পার্কের মাঝখানে রয়েছে ম্যানগ্রোভ প্রজাতির আদর্শ বাগান, নার্সারি সেন্টার, বিভিন্ন বনজ, ফলদ, ওষুধি, বিরল ও বিলুপ্ত প্রজাতির সমন্বয়ে একটি মিনি বোটানিক্যাল গার্ডেন এবং সুুদৃশ্য ফুলের বাগান।
বিশ্রামাগারের সামনেই একটি সুদৃশ্য ফোয়ারা, পাশেই একটি পুকুর, পুকুরের চার পাশে চারটি পাকা ঘাট, মাঝখানে একটি সুন্দর ফোয়ারা, পুকুরে ভ্রমণপিপাসুদের জন্য রয়েছে একটি সুন্দর নৌকা। ওই নৌকায় একসঙ্গে ২০ জন ওঠা যাবে। পার্কের মাঝ বরাবর প্রায় ৫০ ফুট উঁচু একটি পর্যবেক্ষণ টাওয়ার। টাওয়ারের উপর উঠে দর্শনার্থীরা আশেপাশের গ্রামসহ সৌন্দর্য উপভোগ করতে পারবেন। অনেকেই পার্কের গেটে গিয়ে দাঁড়িয়ে ভেতরের দৃশ্য দেখেন।
শ্রেষ্ঠ কাহিনীকার বিভাগে জাতীয় চলচ্চিত্র পুরস্কার (বাংলাদেশ)
শ্রেষ্ঠ কাহিনীকারের জন্য জাতীয় চলচ্চিত্র পুরস্কার বাংলাদেশের চলচ্চিত্রের কাহিনীকারদের জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৮ সাল থেকে দেওয়া হয়। প্রথমবার এই পুরস্কার লাভ করেন কথাসাহিত্যিক আলাউদ্দিন আল আজাদ। এরপর ১৯৭৮ থেকে ১৯৮৪ সালের চলচ্চিত্রের জন্য এই পুরস্কার প্রদান করা হয় নি। কথাসাহিত্যিক হুমায়ূন আহমেদ ও সেলিনা হোসেন এবং কাজী হায়াৎ ও তানভীর মোকাম্মেল দুই বার করে এই পুরস্কার লাভ করেন। কথাসাহিত্যিক সৈয়দ ওয়ালীউল্লাহ, জহির রায়হান, ও আখতারুজ্জামান ইলিয়াস মরণোত্তর এই পুরস্কার লাভ করেন।
কালাম সূত্র
কালাম সূত্র ত্রিপিটকের অঙ্গুত্তরনিকায়ের তিক নিপাতে (মহাবগ্‌গো) ৬৬ ন. সূত্র। এটি মহাবর্গের অন্তর্গত কেশপুত্রীয় সূত্র, যা ‘কালাম সূত্র’ নামেই সমধিক পরিচিত। কালাম সূত্রটি যৌক্তিক বিশ্লেষণ নিয়ে আলোচনা করে। কোন বিষয়, সেটা ধর্মের সাথে সম্পর্ক থাকুক বা না থাকুক, সত্য ও জ্ঞান দিয়ে তা বোঝার জন্য রূপরেখা হিসেবে এর ব্যবহার হয়।
প্রেক্ষাপট
গৌতম বুদ্ধ যখন কেশপুত্র গ্রামে অবস্থান করছিলেন, তখন কালাম গোত্রের লোকজন তার শরণাপন্ন হয়। তারা গৌতম বুদ্ধের কাছে কাছে এসে বলেন, বিভিন্ন ধর্মের ধর্মগুরুগণ বিভিন্ন কথা বলে থাকেন, যা অনেক সময় একটি অপরটির বিপরীত। আবার অনেকে অন্য ধর্মের ধর্মগুরুদের বিরুদ্ধেও কথা বলেন। কার ধর্মদেশনা বা ধর্মোপদেশ গ্রহণ বা বর্জন করা উচিত এবং তা কীভাবে নির্ণয় করা যায়, তার জিজ্ঞাসা করেন। উত্তরে, গৌতম বুদ্ধ এই সূত্রটি দেশনা করেন।
সারাংশ
কালাম সূত্রে, গৌতম বুদ্ধ কিছু বিষয়ে শোনা মাত্র বিশ্বাস করতে অথবা অন্ধের মত বিশ্বাস করতে বারণ করেছেন, সেগুলো হল
•	মৌখিক বিবৃতি বা জনশ্রুতি •	বংশ পরম্পরার প্রচলিত প্রথা •	প্রবাদ •	বই-পুস্তক •	অনুমান •	নিজের কোন মতের সাথে অন্য কারো মতের মিল পেলে •	গুরুজনের প্রতি শ্রদ্ধাবশতঃ কোন কিছু বিশ্বাস
তিনি বলেছেন, এর পরিবর্তে, আপনারা যখন নিজেরাই বুঝতে পারবেন যে এই ধর্মগুলো অকুশল (মন্দ), এইগুলো দোষজনক, এগুলো বিজ্ঞ ব্যক্তি দ্বারা নিন্দিত, এগুলো সম্পাদিত ও গৃহীত হলে অহিত ও দুঃখ উৎপন্ন হবে তখন আপনারা এগুলো পরিত্যাগ করবেন।
আর যখন নিজেরাই বুঝতে পারবেন যে, এই ধর্মগুলো কুশল (ভাল), এইগুলো দোষজনক নয়, এগুলো বিজ্ঞ ব্যক্তি দ্বারা প্রসংশিত, এগুলো সম্পাদিত ও গৃহীত হলে হিত ও সুখ উৎপন্ন হবে তখন আপনারা এগুলো গ্রহণ করবেন। তাছাড়া তিনি প্রাণীহত্যা করা, চুরি করা, বিবাহ বহির্ভূত যৌনকর্ম, মাদকাচ্ছন্ন, মিথ্যা বলা থেকে বিরত থাকার দেশনা দেন।
মিজানুর রহমান সাঈদ
মুফতি মিজানুর রহমান সাঈদ (জন্ম: ১৪ জুন ১৯৬৩) একজন বাংলাদেশি ইসলামি স্কলার, হানাফি সুন্নি আলেম, মুফতি, লেখক এবং ধর্মীয় আলোচক।    তিনি ২০১১ সালে ফতোয়া বিরোধী রায়ে মুফতি হিসেবে ইসলামি ফাউন্ডেশন বাংলাদেশ কর্তৃক নির্বাচিত পাঁচজন ওলামার একজন।
শিক্ষা
মিজানুর রহমান জামিয়া আশরাফিয়া ফুলগাজী, ফেনী থেকে প্রাথমিক শিক্ষা লাভ করেন। এরপর তিনি আল জামিয়া আল ইসলামিয়া পটিয়া এবং দারুল উলুম হাটহাজারী থেকে মাধ্যমিক শিক্ষা অর্জন করেন। মাধ্যমিক শিক্ষা সম্পন্ন করার পর মিজানুর রহমান উচ্চশিক্ষার জন্য দারুল উলুম করাচি যান। সেখানে তিনি দাওরায়ে হাদীস অধ্যয়ন করেন এবং ইসলামি আইন ও ফিকহ শাস্ত্রে বিশেষত্ব লাভ করেন।তিনি সৌদি আরবের ইবনে সৌদ বিশ্ববিদ্যালয়, রিয়াদ থেকে আরবি সাহিত্যে  পড়াশুনা করেন।
পেশা
মিজানুর রহমান ফেনীর ফারুকী ইসলামিয়া মাদ্রাসার প্রতিষ্ঠাতা অধ্যক্ষ। তিনি কয়েক বছর ইসলামিক রিসার্চ সেন্টার বাংলাদেশের শিক্ষা সচিব হিসেবে কাজ করেন। ২৬ জানুয়ারী ২০১২ তারিখে তিনি শাইখ যাকারিয়্যা ইসলামিক রিসার্চ সেন্টার প্রতিষ্ঠা করেন এবং প্রতিষ্ঠানটির প্রধান ও প্রধান মুফতি হিসেবে দায়িত্ব পালন করেন। এছাড়া তিনি আল-মাদ্রাসাতুল আরাবিয়া বাইতুস সালাম, উত্তরা, ঢাকার শাইখুল হাদীস  হিসেবে হিসেবে দায়িত্ব পালন করছেন।
বই
মুফতি মিজান সমসাময়িক ইস্যুতে বিভিন্ন সাময়িকী, জাতীয় ও দৈনিক পত্রিকাতে প্রবন্ধ লিখে থাকেন। তাঁর প্রকাশিত বইসমূহের মধ্যে রয়েছে:
১৯৫৯ সালের বাংলা চলচ্চিত্রের তালিকা
১৯৫৯ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত চলচ্চিত্রসমূহের একটি তালিকা।
উদাখালী ইউনিয়ন
উদাখালী ইউনিয়ন বাংলাদেশের রংপুর বিভাগের গাইবান্ধা জেলার ফুলছড়ি উপজেলার অন্তর্গত একটি ইউনিয়ন পরিষদ। এটি ৩১.৬০ কিমি২ (১২.২০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩,২৬৪ জন। ইউনিয়নটিতে মোট গ্রামের সংখ্যা ৬টি ও মৌজার সংখ্যা ১১টি।
উড়ান (২০১০-এর চলচ্চিত্র)
উড়ান  ২০১০ সালের হিন্দি-ভাষায় নির্মিত একটি আগত-বয়সীদের নিয়ে ভারতীয় কাহিনী চলচ্চিত্র। এটি বিক্রমাদিত্য মতওয়ানে এর পরিচালিত তাঁর অভিষেকের চিত্র। এটি যথাক্রমে তাঁদের প্রযোজনা সংস্থা অনুরাগ কাশ্যপ ফিল্মস এবং ইউটিভি স্পটবয় এর অধীনে সঞ্জয় সিং, অনুরাগ কাশ্যপ এবং রনি স্ক্রুওয়ালা প্রযোজনা করেছেন। মতওয়ানে ও কাশ্যপ রচিত ছবিটিতে অভিনয় করেছেন নবাগত অভিনেতা রজত বারমেচা, রনিত রায়, আয়ান বোড়াদিয়া, রাম কাপুর, মনজোট সিং এবং আনন্দ তিওয়ারি। কাহিনী শুরু রোহানের গল্পকে অনুসরণ করে। সে বোর্ডিং স্কুল থেকে বহিষ্কৃত হওয়ার পরে জামশেদপুর এ তার অত্যাচারী বাবার সাথে থাকতে বাধ্য হয়েছে।
মতওয়ানে ২০০৩ সালে স্ক্রিপ্টটি লিখলেও তখন কোনও প্রযোজক খুঁজে পাননি। তিনি কাশ্যপের দেব.ডি এর (২০০৯) সহ-কাহিনীকার ছিলেন এবং কাশ্যপ ছিলেন উড়ান এর প্রযোজক ও সহ-কাহিনীকার। চলচ্চিত্রের সেট ও শুটিং করা হয়েছিল শিল্প নগরী জামশেদপুরে। মহেন্দ্র জে. শেঠি ফটোগ্রাফি পরিচালার দায়িত্বে ছিলেন এবং সম্পাদনা করেন দীপিকা কালরা। আদিত্য কানওয়ার ছিলেন প্রোডাকসন ডিজাইনার।
উড়ান এর প্রিমিয়ার হয় ২০১০ কান চলচ্চিত্র উৎসবে আন সারটেইন রিগার্ড বিভাগে এবং লাভ করে স্ট্যান্ডিং ওভেশন সস্মান; এটি ছিল বিগত সাত বছরে কান এ উপস্থাপিত প্রথম ভারতীয় চলচ্চিত্র। ছবিটি গিফনি ফিল্ম ফেস্টিভাল এবং ২০১১ সালের লস অ্যাঞ্জেলেসের ভারতীয় চলচ্চিত্র উৎসব এও প্রদর্শিত হয়। সমালোচকদের প্রশংসার জন্য ২০১০ সালের ১ জুলাই মুক্তি পায়। তবে এটি বক্স-অফিসে তেমন সাফল্য পায় নি (প্রোডাকসন বাজেট ৫০ মিলিয়ন এবং গ্রস আয় ₹ ৩৩.৫ মিলিয়ন মার্কিন ডলার)। ৫৬ তম ফিল্মফেয়ার পুরস্কার এ ছবিটি সাতটি পুরস্কার পেয়েছিল: সেরা চিত্রনাট্য এবং সেরা গল্প (মতওয়ানে এবং কাশ্যপ), সেরা চিত্রগ্রাহক (মহেন্দ্র শেঠি), সেরা ব্যাকগ্রাউন্ড সংগীত (ত্রিবেদী), সেরা সহঅভিনেতা (পুরুষ) ( রায়), সেরা সাউন্ড ডিজাইন পুরস্কার (কুনাম শর্মা) এবং সেরা চলচ্চিত্র (সমালোচক) পুরস্কার। ২০১৯ সালে ফিল্ম কম্পানিয়ন রায়েকে অভিনয়ের জন্য দশকের সেরা ১০০ পারফরম্যান্সের তালিকায় স্থান দিয়েছে।
নির্মাণ
২০০২ সালে সহকারী পরিচালক হিসাবে "দেবদাস" এ কাজ করার সময় বিক্রমাদিত্য মতওয়ানে দেখেছিলেন ষোল (কেন লোচ পরিচালিত ছবিটি একটি বিগড়ানো কিশোরী সম্পর্কে যে নতুন বাড়ির জন্য অর্থ সংগ্রহের উদ্দেশ্যে যাত্রা করেছিল) নামের একটি সিনেমা দেখেছিলেন। মতওয়ানে বলেছিলেন যে ছবিটি "আমার মনে গভীর ছাপ ফেলেছিল এবং ভেবেছি, "কেন ভারতে কোনও যুবককে নিয়ে এই জাতীয় চলচ্চিত্র তৈরি করা যায়নি?" নিজের জীবন এবং আশেপাশের চিত্র থেকে তিনি একটি চিত্রনাট্য লেখেন যা একটি সমস্যাযুক্ত পিতা-পুত্রের সম্পর্কের চারদিকে আবর্তিত হয়েছে। টাটা স্টিল প্ল্যান্ট এবং জামশেদপুরের যমজ শহর আদিত্যপুর এর পার্থক্য দেখে মতওয়ানের নজরে পড়ে শিল্প নগরীর "বিভিন্ন সাংস্কৃতিক প্রভাবের সংমিশ্রণ"। এই দেখে মতওয়ানে তাঁর কাহিনী শিল্প নগরী জামশেদপুর এ স্থাপন করার সিদ্ধান্ত নেন। স্ক্রিপ্টটি লেখার পরে তাঁর বন্ধু অনুরাগ কাশ্যপ এর কাছে এর বর্ণনা করেছিলেন এবং বুঝতে পারেন যে "কিছু দৃশ্যের সাথে তাঁর বাস্তব জীবনের সাদৃশ্য রয়েছে" (যেমন রাতে গাড়ী চালানো এবং বন্ধুদের সাথে মজা করা)। কাশ্যপের স্ক্রিপ্টটি খুবই উপভোগ্য লাগে  এবং মতওয়ানেকে বলেন, "কেউ যদি এটি তৈরি করতে না চান তবে আপনি আমার কাছে আসবেন, [এবং] আমি এটি করব"
মতওয়ানে ২০০৩ সালে কাশ্যপকে সংলাপ লেখক হিসাবে স্বাক্ষর করান এবং তাঁকে inr 10000 প্রদান করেন। কিন্তু এতে কোনও বাণিজ্য সফল অভিনেতা নেই বলে তিনি তাঁর চলচ্চিত্রের জন্য কোনও প্রযোজক খুঁজে পেলেন না। কাশ্যপের ছবি পাঁচ এ তাঁর সাথে মতওয়ানে কাজ করেছিলেন। সেখানে মতওয়ানে ছিলেন গানের কোরিওগ্রাফার। তাই তিনি জানতেন যে "[মতওয়ানে] কতটা ভাল" এবং তাই তিনি উড়ান প্রযোজনার সিদ্ধান্ত নেন। ২০০৩ সালে মতওয়ানের স্ক্রিপ্টটি সম্পূর্ণ হয়ে গেলেও প্রযোজক খুঁজে পেতে তাঁর সাত বছর সময় লেগে যায়; অবশেষে প্রযোজনা সংস্থা অনুরাগ কাশ্যপ ফিল্মস এর অধীনে কাশ্যপ ও সঞ্জয় সিং প্রযোজনার দায়িত্ব নেন। পরে ইউটিভি স্পটবয় এর রনি স্ক্রুওয়ালা বিশ্ব চলচ্চিত্র বাজারে বিশ্বব্যাপী বিক্রয় এবং বিতরণের দায়িত্ব গ্রহণ করেন। মতওয়ানে বলেন যে অনেক লোক "চলচ্চিত্রটির বিক্রয়মূল্য বাড়ানোর জন্য অনেক জিনিস যোগ করতে এবং বাদ দিতে চেয়েছিলেন"। তবে তিনি সে সবে রাজি হননি। কাশ্যপ যে সময়ে তাঁর ছবিটি প্রযোজনা করতে চেয়েছিলেন তখনও কাশ্যপের নিজস্ব চলচ্চিত্রগুলি মুক্তি পায়নি। <!-- Udaan is not autobiographical, but Motwane said that the script has traces of his life: "As a first-time writer there was a lot that I took from my own life, in terms of certain themes and references, with observations of friends." He initially made some changes to the script when he looked for financing, and called its final version "a combination of first and second drafts." Kashyap told Motwane in 2003, after reading the script, that he would solely produce the film. Motwane was the co-writer for Kashyap's Dev.D (2009) before Kashyap agreed to produce Udaan. He said that it is "one of the few films made on teenagers and their issues growing up", since teen films "usually tackle love stories". For a scene in the film involving Rohan's mother, Motwane used his wife's photograph. Motwane called it a "simple straightforward film" about a boy "who wants to break free from his clutches."
Newcomer Rajat Barmecha was cast as Rohan after several screen tests by casting director Jogi. Motwane did not like his initial auditions, but Barmecha later improved and was chosen. The film was set and shot extensively in Jamshedpur, with a local production crew. It was filmed for 39 days (out of a 42-day shooting schedule) in a HUDCO bungalow and the Circuit House area and also in Shimla for three days. The production crew included 13 students and ten actors from the city. The film was shot on super 16 mm film with sync sound. Mahendra J. Shetty was Udaan director of photography, and Dipika Kalra was the film's editor; Aditya Kanwar was its production designer. The film featured Ronit Roy, Aayan Boradia, Ram Kapoor, Manjot Singh and Anand Tiwari in supporting roles. -->
১৯৭৩ সালের বাংলা চলচ্চিত্রের তালিকা
১৯৭৩ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত চলচ্চিত্রসমূহের একটি তালিকা।
আরমান্ড ডেভিড
ফাদার আরমান্ড ডেভিড (৭ সেপ্টেম্বর ১৮২৬, এস্পলেট – ১০ নভেম্বর ১৯০০, প্যারিস ), ফরাসী পেরে ডেভিড নামে পরিচিত ছিলেন, তিনি ছিলেন একজন লাজারবাদী ধর্মপ্রচারক ক্যাথলিক যাজক এবং একজন প্রাণীবিজ্ঞানী এবং উদ্ভিদবিদ।
সিজদা সাহু
সিজদা সাহু বা সোহ সিজদা দিতে হয় যখন কয়েকটি বিশেষ কারণে নামাজ বা সালাত ত্রুটিযুক্ত হয়ে পড়ে। ত্রুটিযুক্ত হয়ে পড়লে নামাজের শেষ বৈঠকে ডান পাশে সালাম ফেরানোর পর বাম পাশে সালাম না ফিরিয়ে দুইবার সিজদা করে তারপর আবার আত্তাহিয়াতু এবং দরুদ পড়ে ডানে-বামে সালাম ফিরিয়ে নামাজ শেষ করতে হয়। এই অতিরিক্ত সিজদাই সিজদা সাহু বা সোহ সিজদা।
নামাজ ত্রুটিযুক্ত হওয়ার কারণ
নামাজের মধ্যে যতগুলি ওয়াজিব বিষয় রয়েছে তার মধ্যে একটি অথবা একাধিকটি যদি ভুলবশতঃ ছেড়ে যায় তখন সিজদা সাহু ওয়াজিব হবে। সিজদা সাহু দিলে এতে নামাজ শুদ্ধ হয়ে যাবে। যদি সিজদা সাহু না করা হয় তবে নতুন করে নামাজ পড়তে হবে।
গুজারগাহি নুর জেলা
গুজারগাহি নুর অথবা গোজারগাহ-ই-নূর আফগানিস্তানের বাগলান প্রদেশের অন্যতম একটি জেলা। ২০০৫ সালে এটি খোস্ত ওয়া ফিরিং জেলার অংশ হিসেবে গঠন করা হয়েছিল।
২০১৪ বাগলান বন্যা
২০১৪ সালের ০৬ জুন তারিখ বন্যার ফলে উত্তর-পূর্বাঞ্চলীয় আফগানিস্তানের বাগালান প্রদেশে গুজরাগার-এ-নূর জেলার কয়েকটি গ্রাম বিধ্বস্ত হয়ে ব্যাপক ক্ষতিগ্রস্ত হয়। আফগান জাতীয় দুর্যোগ ব্যবস্থাপনা কর্তৃপক্ষ এর রিপোর্ট অনুযায়ী, ৮১ জন বন্যার কবলে পড়ে মৃত্যুবরণ করেন, ৩৫ জন আহত হন, ৭ জনকে গুরুতরভাবে চিকিৎসার জন্য প্রাদেশিক হাসপাতালে পাঠানো হয়েছিল।
২০০৮ বন্দর আব্বাস ভূমিকম্প
২০০৮ বন্দর-এ আব্বাস ভূমিকম্প ঘটে ১০ সেপ্টেম্বর, ২০০৮ সালে দক্ষিণ ইরানের হোর্মোজগন প্রদেশে, যেটি তেহরান থেকে   দক্ষিণে।  এটির কেন্দ্রস্থল ছিল বন্দরনগরী বন্দর আব্বাস, যেখানে দুই বছর আগেও ভূমিকম্পে ক্ষয়ক্ষতি হয়েছিল। এই ভূমিকম্পের মাত্রা ছিল আঘাত তীব্রতায় ৬.১ এবং ব্যাপকতার মাত্রায় ৬। ভূমিকম্পে ৭ জন মারা যায় এবং প্রায় ৪৭ জন আহত হয়। গুরুতর এই ভূমিকম্পে দক্ষিণ ইরানের ২০০টি গ্রাম বিধ্বস্ত হলেও বন্দরনগরী বন্দর আব্বাস প্রায় অক্ষত থাকে। ভূমিকম্পের সময় জনগণ আতঙ্কিত হয়ে পার্কে এবং খোলা জায়গায় আশ্রয় নেয়।
পটভূমি
ইরানের ভূমিকম্পের ইতিহাস প্রায় ৮০০ সাল থেকে, এবং প্রায় ২৯টি ঘটনার দলিল পাওয়া গেছে দেশটির প্রত্যেকটি অঞ্চল ছোট থেকে তীব্র ভূমিকম্পে কম্পিত।
ভূমিকম্প ইরানের ভূত্বকের সঙ্গে জড়িত, যেটি ভূপৃষ্ঠের কাছাকাছি। ইরানে ভূপৃষ্ঠের কয়েক চ্যুতি আছে এবং মোটামুটি ৯০% এলাকা ভূমিকম্প প্রবণ। এই ভূমিকম্পটি ছিল ভূপৃষ্ঠ থেকে গভীরে।
ভূমিকম্পটির সময় বন্দর আব্বাসের সকল তেল কোম্পানি, বিশেষত অত্যন্ত উৎপাদনশীল এবং ব্যয়বহুল শোধনাগার হুমকির মুখে পড়ে। বিগত ভূমিকম্পে, বিশেষত ২০০৬-এ ভূমিকম্পের পরে শহরের অধিকাংশ বাড়ি নতুন করে ভূমিকম্প সহনশীল করে তৈরি করতে হয়। ইরানের জাতীয় তেল কোম্পানির সহ-সভাপতি হোজ্জাতল্লাহ ঘানিমিফার্দের মতে ইরানের অধিকাংশ তেল শোধনাগার ভূমিকম্প সহনশীল নয়।
ক্ষয়ক্ষতি এবং হতাহত
স্থানীয় সময় ৩ টায় ভূমিকম্প শুরু হয় এবং পরবর্তীতে ১৭টি কম্পন অনুভূত হয়। প্রধান কম্পনটি প্রায় ৩০ সেকেন্ড স্থায়ী ছিল। বিবিসির খবরে বলা হয়, ভূমিকম্পে মৃত্যু মূলত কাসেম দ্বীপেই সীমাবদ্ধ ছিল; ৩০ জন আহত হয়। কাসেম দ্বীপে ১৫ জন আহত হয় এবং বাড়ীগুলো ভূমিকম্প সহনশীল উপকরণ দিয়ে বানাতে হয়। পুরা দক্ষিণ ইরানে অনুভূত এই ভূমিকম্পে হালকা থেকে মাঝারি ক্ষতি হয় এবং মার্কালি স্কেলে এর মাত্রা ইরানের আজমান এবং রাস আল কিমায়াহ শহরে ৬ (মধ্যপন্থী) এবং আবুধাবি, দুবাই এবং শারজায় এর মাত্রা ছিল ৩ (হালকা)। কাতারের দোহাতেও কম্পন অনুভূত হয়।
প্রধান এলাকাগুলো ভূমিকম্পে টিকে থাকলেও অধিকাংশ গ্রাম পারেনি। কাসেম দ্বীপ বিদ্যুৎহীন হয়ে পড়ে এবং সামান্য ক্ষয়ক্ষতি হয়। কাসেমের ১০০টি বাড়ির ৩০ থেকে ৫০ ভাগ ধ্বংস হয়। ২০০টি গ্রাম ভূমিকম্পে বিধ্বস্ত হয়। যেয়ানবি গ্রামের দেয়ালগুলি মাটিতে মিশে ধ্বংসস্তূপে পরিণত হয়। ধ্বংসস্তূপে আটকে পড়াদের উদ্ধারে উদ্ধারকর্মী পাঠানো হয়।
প্রতিক্রিয়া
বন্দর আব্বাসের বহু নাগরিক কাছাকাছি পার্কে এবং নিরাপদস্থানে সরে যায়, যাদের অনেকে ভয়ে চিৎকার করতে থাকে। কম্পন সম্পর্কে স্থানীয়দের বক্তব্য "ভূমিকম্পের আঘাত সর্পদংশনের মত ছিল"। অন্যান্য অধিবাসীরা তাদের ঘরবাড়ি থেকে বের হয়ে শহরের রাস্তায় দাঁড়ায়। দুবাই-এ জনগণকে বহুতল ভবন থেকে বের করে ভবন খালি করে দেয়া হয়, তাদের অনেকে শঙ্কিত হয়ে পড়ে এবং কর্মকর্তাদেরকে ভূমিকম্পের কথা জানান হয়। একজন রেডক্রস কর্মকর্তা ভূমিকম্পটিকে দুর্বল বলে বর্ণনা করে বলেন, "ভূমিকম্পে ক্ষয়ক্ষতি খুব বেশি হবে না"।
ভবিষ্যৎ হুমকি
২০০৪ সালের বিশ্ব ভূমিকম্প সমীক্ষা অনুযায়ী, ইরান বিশেষভাবে ভূমিকম্প প্রবণ এলাকা। উপরন্তু, নিম্নমানের নির্মাণ সামগ্রীর ব্যবহার অতিরিক্ত মৃত্যুর কারণ; ইরানে প্রতি ৩,০০০ জনে, ১ জন ভুমিকম্পজনিত কারণে মারা যায়। কলোরাডো বিশ্ববিদ্যালয়ের অধ্যাপক রজার বিলহাম বলেন, "অধিকাংশ ইরানের পুনর্গঠন প্রয়োজন। ইরানের জনগণকে যদি বাছাই করতে দেয়া হয়, তেল বিক্রির টাকা যুদ্ধোপকরণ বা নিরাপদ বাড়ি কোন খাতে খরচ করতে দেয়া হবে, তাহলে আমার বিশ্বাস তারা নিরাপদ বাড়ি বানাবে। এজন্য ভূমিকম্পের ব্যাপারে শিক্ষা প্রয়োজন" জাতিসংঘ ইরান সম্পর্কে মুল্যায়ন করে বলেছে, "বড় শহরগুলোর জন্য নির্মাণ ব্যবস্থাপনা থাকলেও, সাধারণভাবে এগুলো প্রতিপালিত হয় বলে কেউ মনে করে না... অন্তত ছোট শহর বা গ্রামে বাসিন্দারা,  যারা সাম্প্রতিক বড় ভূমিকম্পে ক্ষতিগ্রস্ত লোকজন। ঐসব এলাকায় ভূমিকম্পসহনশীল নির্মাণ খুবই বিরল এবং পর্যাপ্ত ভবন নিয়ম নীতি মানা হয় না।"
হোরিয়া মোসাদিক
থাম্ব|মোসাদিক ২০১৪ সালে। হোরিয়া মোসাদিক একজন আফগান মানবাধিকার কর্মী, রাজনৈতিক বিশ্লেষক ও সাংবাদিক। একজন সক্রিয়তাবাদী ব্যক্তি ও সাংবাদিক হিসেবে তার কাজের জন্য তিনি ব্যক্তিগত হুমকির মোকাবিলা করেছেন। মোসাদিক বর্তমানে অ্যামনেস্টি ইন্টারন্যাশনালের জন্য কাজ করেন।
জীবনী
১৯৭৯ সালে সোভিয়েতরা যখন আফগানিস্তানে আক্রমণ চালায় তখন মোসাদিক একজন শিশু ছিলেন. মোজাদিক ১৯৯২ সালে কাবুল বিশ্ববিদ্যালয়ে সাংবাদিকতা অধ্যয়ন শুরু করেন। নাজিবুল্লাহর সরকার উৎখাত হওয়ার পরপরই তিনি কলেজে যাওয়া বন্ধ করতে বাধ্য হন এবং আফগানিস্তান ছেড়ে চলে যান। ১৯৯৫ সালে তিনি এবং তার পরিবার পাকিস্তানে আশ্রয় চেয়েছিলেন, যেখানে তিনি ইউনাইটেড প্রেস ইন্টারন্যাশনালের সাংবাদিক হিসাবে ইসলামাবাদে কাজ করেছিলেন। মোসাদিক শেষ পর্যন্ত বার্কলে বিশ্ববিদ্যালয়ে জনসংযোগে স্নাতকোত্তর ডিগ্রি অর্জন করেন।
২০০২ সালে মার্কিন যুক্তরাষ্ট্র ও ব্রিটেন, আফগানিস্তানে হামলা করার পর, তিনি তার দেশে ফিরে আসেন এবং কাবুলের অ্যামনেস্টি ইন্টারন্যাশনালের জন্য কাজ শুরু করেন, যা কেবলমাত্র ২০০৩ সাল পর্যন্ত খোলা ছিল। তারপরে, তিনি বিভিন্ন মানবাধিকার সংস্থায় বিভিন্ন রকম কাজ করেছেন। ২০০৪ সালে নিউজউইকের জন্য তিনি রাজনৈতিক ভাষ্য প্রদানও করেছিলেন।
মোসাদিকের সক্রিয়তা যারা পছন্দ করতেন না, তাদের কাছ থেকে তিনি হুমকি পেতে শুরু করেছিলেন। ২০০৮ সালে, অ্যামনেস্টি ইন্টারন্যাশনাল তাকে সপরিবারে লন্ডনে চলে যেতে সাহায্য করেছিল, যেখানে তিনি ওয়ার্ক পারমিট ভিসার অধীনে অ্যামনেস্টি ইন্টারন্যাশনালের জন্য কাজ শুরু করেছিলেন। তার স্বামীকে গুলি করা হয়েছিল এবং তার মেয়ের মুখে ধারালো অস্ত্রের আঘাত করা হয়েছিল। মোসাদিক বলছেন, "যতক্ষণ হুমকিগুলো আমার প্রতি নির্দেশিত হয়েছিল, আমি পরোয়া করি নি কারণ আপনি যখন সিদ্ধান্ত নেবেন যে আপনি কি করতে চলেছেন, তখন আপনি বিপদের বিষয়ে সর্বদা সচেতন থাকবেন। কিন্তু যখন আমার পরিবারের বিরুদ্ধে সব আক্রমণ করা হয়েছে, তখন এটি দেখা বেশ বেদনাদায়ক হয় যে আপনার পরিবার আপনার কর্মের জন্য মূল্য দিচ্ছে।"
মোসাদিক বর্তমানে আফগানিস্তান গবেষক হিসেবে অ্যামনেস্টি ইন্টারন্যাশনালের জন্য কাজ করেন। ২০০৮ সালে প্রথম, তিনি এই পদে তাদের জন্য কাজ শুরু করেন। অ্যামনেস্টি ইন্টারন্যাশনালের সদস্য হিসেবে তিনি প্রায়ই লন্ডন থেকে কাবুল যাতায়াত করেন। মোসাদিক এ্যামনেস্টি ইন্টারন্যাশনালের প্রতিবেদনের জন্য গবেষণা প্রদান করেছিলেন, "ফিলিং ওয়ার, ফাইন্ডিং মিসারী: আফগানিস্তানে অভ্যন্তরীণভাবে বাস্তুচ্যুত হওয়ার দুর্দশা।" তিনি একটি সাক্ষাৎকারে সিএনএন নিউজকেও জানিয়েছিলেন যে, ২০০২ সাল থেকে আফগানিস্তানে মানবাধিকারের উন্নতি খুব ধীরে ধীরে ঘটেছে, এ্যামনেস্টি ইন্টারন্যাশনাল, সময়ের সাথে সাথে কিছু অগ্রগতি দেখেছে।
সংযুক্ত আরব আমিরাতের সংসদীয় নির্বাচন, ২০০৬
ফেডারেল জাতীয় কাউন্সিলের ৪০ জন সদস্যের অর্ধেক নির্বাচন করার জন্য ২০০৬ সালের ডিসেম্বরে সংযুক্ত আরব আমিরাতে প্রথমবারের মতো সংসদ নির্বাচন অনুষ্ঠিত হয়। ১৬ ডিসেম্বর আবুধাবি এবং ফুজাইরাহ, ১৮ ডিসেম্বর দুবাই এবং রাস আল-খাইমাতে এবং ২০ ডিসেম্বর শারজাহ, আজমান এবং উম্ম আল-কুওয়াইনে ভোটগ্রহণ অনুষ্ঠিত হয়।
নির্বাচনী ব্যবস্থা
ফেডারেল জাতীয় কাউন্সিলের ৪০ জন সদস্যের মধ্যে ২০ জন নির্বাচিত সদস্য এবং প্রতিটি আমিরাতের শাসকদের দ্বারা নিযুক্ত ২০ জন সদস্য ছিল।
নির্বাচনগুলি ইলেক্টোরাল কলেজ ব্যবহার করে অনুষ্ঠিত হয়েছিল, যেখানে ১৮ বছরের বেশি বয়সী ৩০০,০০০ এর বেশি নাগরিকদের মধ্যে মাত্র ৬,৬৮৯ জন ভোট দেওয়ার অনুমতি পেয়েছিল, যার মধ্যে ১,১৬৩ জন মহিলা ছিলেন। ইলেক্টোরাল কলেজের সদস্যরা সাতটি আমিরাতের শাসকদের দ্বারা নির্বাচিত হয়েছিল।
ফলাফল
৪ ফেব্রুয়ারি ২০০৭-এ ঘোষিত নিযুক্ত সদস্যদের মধ্যে শুধুমাত্র একজন মহিলা নির্বাচিত হন (আমাল আল কুবাইসি আবুধাবিতে) এবং আটজন নিযুক্ত সদস্য ছিলেন। উম্ম আল-কাইওয়াইন ছিল একমাত্র আমিরাত যার নারী প্রতিনিধিত্ব ছিল না।
পরিণাম
রাষ্ট্রপতি খলিফা বিন জায়েদ আল নাহিয়ান ১২ ফেব্রুয়ারি ২০০৭-এ নবনির্বাচিত ফেডারেল জাতীয় কাউন্সিল চালু করেন।
প্রাইমা পার্ল
প্রাইমা পার্ল (এছাড়াও পার্ল টাওয়ার এবং প্রিমা টাওয়ার নামে পরিচিত ) হল একটি আবাসিক উচ্চতম ভবন যেটি অস্ট্রেলিয়ার মেলবোর্ন, ভিক্টোরিয়ার মধ্যে অবস্থিত সাউথ ব্যাংক এক্তিয়ারভুক্ত নির্মাণাধীন অবস্থায় রয়েছে। সমাপ্তির পরে বিল্ডিংটির উচ্চতা ২৫৪ মিটার (৮৩৩ ফুট) উপস্থাপিত হবে; যাতে করে এটা মেলবোর্নের চতুর্থ সর্বোচ্চ ভবন এবং অস্ট্রেলিয়ার পঞ্চম উচ্চতম ভবন হিসেবে মর্যাদা পাবে। এটি ৩ মিটার করে মেলবোর্ন অস্ট্রেলিয়া এবং ছাদ থেকে দ্বিতীয় সর্বোচ্চ ভবন হয়ে নিগম টাওয়ার্স অতিক্রম করবে। ভবনটির ৭২টি আনুভূমিকভাবে ৬৬৭টি এ্যাপার্টমেন্ট গঠন করা হবে।
হাকিম আজমল খান
আজমল খান (বা হাকিম আজমল খান) (১৮৬৮–১৯২৭) ছিলেন একজন ভারতীয় চিকিৎসক, রাজনীতিবিদ ও স্বাধীনতা সংগ্রামী। তিনি দক্ষিণ এশিয়ার ঐতিহ্যবাহী ইউনানি চিকিৎসাবিদ্যায় পারদর্শী ছিলেন। দিল্লীতে তিবিয়া কলেজ স্থাপনের কারণে তাকে বিশ শতাব্দীতে ভারতে ইউনানি চিকিৎসার পুনর্জাগরণের কৃতিত্ব দেয়া হয়। মহাত্মা গান্ধীর সাথে তার ঘনিষ্ঠ সম্পর্ক ছিল। তিনি অসহযোগ আন্দোলনে অংশগ্রহণ করেন, খিলাফত আন্দোলনে নেতৃত্ব দেন। ১৯২১ সালে গুজরাটের আহমেদাবাদে অনুষ্ঠিত ভারতীয় জাতীয় কংগ্রেসের অধিবেশনে তিনি দলের পঞ্চম মুসলিম প্রেসিডেন্ট হন।
জীবন
হাকিম আজমল খান ১৮৬৮ সালে (১৭ শাওয়াল ১২৮৪ হিজরি) জন্মগ্রহণ করেন। তার পরিবার মুঘল সম্রাট বাবরের সময় থেকে চিকিৎসা চর্চা করে আসছিল। তার পরিবারে ইউনানি চিকিৎসা চর্চা হত। তারা দিল্লীর সম্ভ্রান্ত বলে পরিচিত ছিলেন। তার দাদা হাকিম শরিফ খান মুঘল সম্রাট দ্বিতীয় শাহ আলমের চিকিৎসক ছিলেন। তিনি শরিফ মঞ্জিল প্রতিষ্ঠা করেন। এখানে চিকিৎসার পাশাপাশি ইউনানি চিকিৎসা শিক্ষা দেয়া হত।
আজমল খান কুরআন অধ্যয়ন করেন। শৈশবে তিনি প্রথাগত ইসলামি জ্ঞান অর্জন করেন এবং আরবি ও ফারসি শেখেন। এরপর বয়োজ্যেষ্ঠ আত্মীয়দের তত্ত্বাবধানে চিকিৎসা শিক্ষালাভ করেন। তাদের সবাই পরিচিত চিকিৎসক ছিলেন। ইউনানি চিকিৎসার পৃষ্ঠপোষকতার জন্য তার দাদা শরিফ মঞ্জিল নামক হাসপাতাল ও চিকিৎসা শিক্ষাকেন্দ্র থাপন করেছিলেন। উপমহাদেশজুড়ে তা সেরা ইউনানি চিকিৎসালয়গুলোর অন্যতম ছিল। এখানে গরীব রোগীদের বিনামূল্যে চিকিৎসা দেয়া হত। দিল্লীর সিদ্দিকি দাওয়াখানার হাকিম আবদুল জামিলের তত্ত্বাবধানে তিনি তার ইউনানি শিক্ষা সমাপ্ত করেন।
হাকিম আজমল খান রামপুরের নবাবের চিকিৎসক নিযুক্ত হন। তাকে "মসিহায়ে হিন্দ" (ভারতের সুস্থকারক) এবং "মুকুটোবিহীন রাজা" বলা হত। পিতার মত তিনিও চিকিৎসাবিদ্যায় ব্যুৎপত্তি অর্জন করেন। বলা হত যে তিনি রোগীর চেহারা দেখে রোগ বুঝে নিতে পারতেন। শহরের বাইরে যেতে হলে তিনি ১০০০ রুপি নিতেন। তবে রোগী যদি দিল্লীতে আসে তবে তার সামাজিক অবস্থা বিবেচনা না করে বিনামূল্যে চিকিৎসা করতেন।
আজমল খান তার সময় ভারতের স্বাধীনতায় অবদান রাখা ব্যক্তিদের মধ্যে সবচেয়ে উল্লেখযোগ্য বিবেচিত হতেন। স্বাধীনতা, জাতীয় ঐক্য ও সাম্প্রদায়িক সম্প্রীতির ক্ষেত্রে তার অবদান অতুলনীয় ছিল।
ইউনানি চিকিৎসাপদ্ধতির দেশীয় প্রক্রিয়ার বৃদ্ধি ও উন্নয়নের জন্য তিনি উদ্যোগী হন। তিনি তিনটি গুরুত্বপূর্ণ প্রতিষ্ঠান গড়ে তোলেন। এগুলো হল দিল্লীর সেন্ট্রাল কলেজ, হিন্দুস্তানি দাওয়াখানা ও আয়ুর্বেদিক এন্ড ইউনানি তিবিয়া কলেজ। এসব প্রতিষ্ঠানে গবেষণা ও চর্চা করা হত ফলে ভারত থেকে ইউনানি চিকিৎসাব্যবস্থা বিলুপ্ত হওয়া থেকে রক্ষা পায়। আজমল খান ইউনানি প্রক্রিয়ায় পাশ্চাত্য চিকিৎসার ধারণা গ্রহণের প্রস্তাব করে। তবে এই প্রস্তাব অনেকের কাছে গ্রহণীয় ছিল না। তারা প্রক্রিয়ার বিশুদ্ধতা রক্ষার পক্ষে ছিলেন।
অন্যতম প্রতিষ্ঠাতা হিসেবে হাকিম আজমল খান জামিয়া মিলিয়া ইসলামিয়া বিশ্ববিদ্যালয়ের প্রথম আচার্য হন। আমৃত্যু তিনি এ পদে ছিলেন। এসময় বিশ্ববিদ্যালয়কে আলিগড় থেকে দিল্লীতে সরিয়ে নেয়া হয়। এছাড়াও বিশ্ববিদ্যালয়ের বিভিন্ন সমস্যা, (যেমন অর্থনৈতিক) দূর করতে সাহায্য করেন। তিনি বিভিন্ন স্থান থেকে অর্থ সংগ্রহ করেন এবং নিজ অর্থেও প্রতিষ্ঠানের অর্থসমস্যা দূর করতে সচেষ্ট ছিলেন।
জাতীয়তাবাদ
হাকিম আজমল খান চিকিৎসা থেকে তার মনোযোগ রাজনীতির দিকে নিয়ে আসেন। এসময় তিনি উর্দু সাপ্তাহিক আকমল উল আখবার এ লেখা শুরু করেন। এই পত্রিকা তার পরিবার কর্তৃক চালু করা হয়েছিল। ১৯০৬ সালে শিমলায় ভারতের ভাইসরয়ের সাথে সাক্ষাত করা মুসলিম দলে তিনি নেতৃত্ব দেন। প্রতিনিধিদল কর্তৃক লিখিত মেমোরেন্ডাম ভাইসরয়কে উপস্থাপন করা হয়। পরের বছর ১৯০৬ সালের ৩০ অক্টোবর ঢাকায় নিখিল ভারত মুসলিম লীগের প্রতিষ্ঠায় তিনি উপস্থিত ছিলেন। অনেক মুসলিম নেতা গ্রেপ্তারের মুখোমুখি হলে তিনি সাহায্যের জন্য গান্ধীর দিকে অগ্রসর হন এবং এর মাধ্যমে খিলাফত আন্দোলনে মহাত্মা গান্ধী এবং অন্যান্য মুসলিম নেতা যেমন আবুল কালাম আজাদ, মাওলানা মুহাম্মদ আলি, মাওলানা শওকত আলিকে ঐক্যবদ্ধ করেন। এছাড়া হাকিম আজমল খান ভারতীয় জাতীয় কংগ্রেস, নিখিল ভারত মুসলিম লীগ এবং নিখিল ভারত খিলাফত কমিটির প্রধান হওয়া একমাত্র ব্যক্তি।
অবদান
১৯২৭ সালের ২৯ ডিসেম্বর হাকিম আজমল খান হৃদযন্ত্রের সমস্যাজনিত কারণে মৃত্যুবরণ করেন। মৃত্যুর আগে তিনি তার সরকারি উপাধি ত্যাগ করেন। তার অনেক ভারতীয় অনুসারী তাকে মসিহুল মুলক (জাতির সুস্থকারক) বলে উপাধি দেয়। জামিয়া মিলিয়া ইসলামিয়ায় তার স্থলে মুখতার আহমেদ আনসারি স্থলাভিষিক্ত হন।
দেশবিভাগ
দেশবিভাগের পরে হাকিম আজমল খানের নাতি হাকিম মুহাম্মদ নবি খান পাকিস্তানে চলে আসে। তিনি তার দাদার কাছ থেকে চিকিৎসা শিক্ষা অর্জন করেছিলেন। লাহোরে তিনি "দাওয়াখানা হাকিম আজমল খান" চালু করেন। পাকিস্তানজুড়ে এর শাখা রয়েছে।
আজমল দাওয়াখানা মেডিসিন
আজমল খানের নাম উপমহাদেশের ভেষজ চিকিৎসার সাথে বহুলভাবে জড়িত। আধুনিক চিকিৎসার পূর্বে তার পরিবার চিকিৎসার সাথে জড়িত ছিল। দাওয়াখানা হাকিম আজমল খান প্রাইভেট লিমিটেড প্রতিষ্ঠানটি তাদের পরিবার কর্তৃক পরিচালিত হয়।
ব্ল্যাক প্যান্থার: ওয়াকান্ডা ফরেভার
ব্ল্যাক প্যান্থার: ওয়াকান্ডা ফরয়েভার হলো ২০২২ সালে মুক্তিপ্রাপ্ত মার্কিন সুপারহিরো চলচ্চিত্র যা মার্ভেল কমিক্স চরিত্র ব্ল্যাক প্যান্থার এর উপর কেন্দ্রিত। এটি মার্ভেল স্টুডিওজ দ্বারা প্রযোজিত এবং ওয়াল্ট ডিজনি স্টুডিওজ মোশন পিকচার্স দ্বারা পরিবেশিত। চলচ্চিত্রটিকে ব্ল্যাক প্যান্থার (২০১৮) এর সিক্যুয়েল এবং মার্ভেল সিনেম্যাটিক ইউনিভার্স (এমসিইউ) এর ৩০তম চলচ্চিত্র হিসেবে সংকল্পিত। চলচ্চিত্রটিকে পরিচালনা করবেন রায়ান কুগলার, যিনি জো রবার্ট কোল এর সাথে কাহিনিটি লিখেছেন এবং অভিনয়ে রয়েছেন লুপিটা ইয়ংও, ডানাই গুরিরা, মার্টিন ফ্রিম্যান, লেটিশিয়া রাইট, উইনস্টন ডুক, অ্যাঞ্জেলা ব্যাসেট এবং ডমিনিক থর্ন।
সঙ্গীত
ব্ল্যাক প্যান্থার এর সুরকার লুডউইগ গোরানসং কে ২০২১ এর সেপ্টেম্বরে সিক্যুয়েলে পুনরাবৃত্তির জন্য নিশ্চিত করা হয়।
মুক্তি
ব্ল্যাক প্যান্থার: ওয়াকান্ডা ফরয়েভার কে ২০২২ সালের ৮ জুলাইয়ে যুক্তরাষ্ট্রে মুক্তির জন্য তালিকাভুক্ত করা হয়। পূর্বে, এটিকে একই বছরের ৬ মে এর জন্য নির্বাচন করা হয়েছিল। এটি এমসিইউ এর চতুর্থ পর্যায়ের একটি অংশ হবে।